Toyota F1

2002

Toyota debiutavo Formulėje 1 2002 sezone su pirmuoju TF102 bolidu, vairuojamu Allano McNisho ir Mika Salo. Nors ekipa turėjo vieną iš didžiausių biudžetų tarp visų Formulės 1 komandų, ji sugebėjo pelnyti tik du taškus. Debiuto lenktynėse Australijoje pasinaudojus masine avarija ekipa pelnė savo pirmąjį tašką.
Galutinėje rikiuotėje Toyota aplenkė tik Arrows ekipą, kuri įpusėjus sezonui nebeturėjo biudžeto. Sezono pabaigoje buvo pratęstos abiejų pilotų sutartys.

2003

Įpusėjus 2003 sezonui komanda pasirašė sutartis su American ChampCar čempionu Christiano da Matta ir buvusiu BAR ekipos pilotu Olivier Panis. Sezono metu komandos pilotai finišavo kelis kartus taškuose; aukščiausia penkta vieta buvo pasiekta Vokietijos GP metu. Sezoną komandą baigė surinkusi 16 taškų, tačiau sugebėjo aplenkti tik Jordan ir Minardi ekipas ir užimti 8 vietą.

2004

Toyota išsaugojo komandos sudėtį 2004 m. sezonui, tačiau sezonas buvo ypač sunkus. Abu Toyota bolidai buvo diskvalifikuoti iš Kanados GP suradus neleistinas detales. Christiano da Matta pasitraukė iš ekipos nusivylęs rezultatais. Jį pakeitė iki tol buvęs trečiuoju komandos pilotu Ricardo Zonta.
Komanda surinko mažiau taškų, nei 2003 m., tačiau išsaugojo galutinę 8 vietą.

2005

2005 m. sezonas Toyota tapo ypač sėkmingas. Iš komandos pasitraukusį Ricardo Zonta pakeitė iš Williams atėjęs Ralfas Schumacheris, kuris teigė, kad su Toyota ekipa tikisi laimėti daugiau, nei su Williams. Komanda taip pat tiekė savo variklius Jordan ekipai.
2005 sezonas tapo kol kas pačiu sėkmingiausiu Toyota komandai. Ji pelnė taškus beveik visuose GP, šešis kartus ekipos pilotai buvo ant apdovanojimų pakylos. Sezonas baigtas surinkus 88 taškus, kurių užteko užimti 4 pozociją galutinėje rikiuotėje.

2006

Toyota išsaugojo tą pačią sudėtį naujam sezonui ir buvo pirmoji komanda pradėjusi savo žiemos bandymus, tačiau jie buvo vidutiniški.
Ralfo Schumacherio trečioji vieta Australijos GP buvo vienintelis komandos podiumas šiame sezone. Komanda surinko 35 taškus ir tenkinosi 6 vietoje, BMW-Sauber nusileisdami tik vienu tašku.
Komanda visus nustebino po Australijos GP paskelbusi, kad atsisako technikos direktoriaus Mike Gascoyne paslaugų dėl nesutarimų su komandos prezidentu John Howett dėl Toyota ateities.

2007

Tą pačią sudėtį Toyota išlaikė ir 2007 sezone. Nuo šio sezono savo variklius Toyota pradėjo tiekti Williams ekipai, kuri iki tol naudojo Cosworth agregatus.
Ralfas Schumacheris pelnė pirmąjį tašką Australijos GP, finišavęs 8 vietoje. Dar kelis kartus Toyota pilotai finišavo taškuose, o iš viso surinkusi 13 taškų sezoną baigė 6 vietoje.
2007 spalio mėnesį Ralfas Schumacheris paskelbė, kad palieka komandą ir ieškos naujų iššukių. Pasibaigus sezonui komanda paskelbė, kad jai nepavyko įgyvendinti priešsezoninių planų ir tikisi 2008 sezonui paruošti visiškai naują bolidą.

2008

2008 m. sezone ekipa pelnė du finišus ant podiumo. Trullis tai padarė Prancūzijoje, o Glockas Vengrijoje. Iš viso surinkusi 56 taškus ekipa sezoną baigė 5 vietoje.

2009

2009 m. sezone ekipa pelnė keturis finišus ant podiumo. Konstruktorių įskaitoje ekipa užėmė 5 vietą.
2009 m. lapkričio 4 d. ekipa paskelbė pasitraukianti iš čempionato. Tai daugiausia privertė padaryti dideli finansiniai nuostoliai.